اوزو آللاها گئدرسه
اونا جنت اولاجاق دائما قیسمت
بودور اصلینده سعادت ابدیت
ییغدیغین مال قیسسا مدتچاتاجاق کاریوا قارداش
بونو درک دئیلیه سن کاش ، قوجالیرسان دای ، اؤتور یاش
گله جک واخت ، قویاجاخلار سینه وین اوستونه بیر داش
قالاجاقسان ائله چاش - باش
او زامان درک ائده جکسن، نه اوغول وار نه ده یولداش
نه ده کی گلمه یه جک دادیوا اوگون ائوده کی داش – قاش
گله جک خیلی وطن داش وطنیندن
توتاجاقلار کفنیندن
دیده جکلر بدنیندن اتیوی هیسسه به هیسسه
بودور غصه ، بودور وحشت، بودور دهشت
سن دؤزه جکسن می بونا؟ یوخ
سببی واردی چیلیزسان و ضعیف سن، اؤزووی ساتما حیف سن
چوخو آزنان ده ییشیرسن نه حیف سن
آرادا باشیوی قالدیر گؤیه بیر ائیله نظر
یاتما بشر، گؤرنه قدر کوره سماده دوزولوب دور اله ییر
کیم بولارا امر ائله ییر، گؤر بو بش فیکر ائله ییرکی
بیری توققوشسا بیرینن داغیلار کولو و عالم ، یاشاماز بیر نفر آدم
دئملی بوردا نظام وار یارادان وار
آچ اوخو ائوده قرآن وار و نیشان وار
گؤره جکسن کی ، یاغیشی کیمدی سپن یئر اوزونه
هم بولودو پرده کیمی کیمدی چکن یئر اوزونه
بو قدر بیتکی لری کیمدی اکن یئر اوزونه
اطرافیوا باخ نه قدر نوع دا چیچک وار
هره سینده اؤزونه مخصوص اولان رنگ و بزک وار
او چیچکدن اؤزونه روزو تاپان قورد و بؤجک وار
کپنک وار، بیری ایستهسال ائلیر بال، او بیری قورددا ایپک وار
هامیسین گؤز گؤرور آشکار، بولاری خلق ائلین وار
نه ائدیبدور سنی وادار، ائده سن آللاهی انکار
سببی واردی جهالتدی، یعنی غفلت
نیه سن آلمادین عبرت، او گئدنلر نه آپاردی؟
بو حیات سانکی قطاردی
سنی ده میندیره جکلر، ائلییب سورقو و سوال دیندیره جکلر
دئیه جکلر جوابین، بو قدر مال کی ییغیبسان
حسابین وئر، کیتابین وئر
قالاجاقسان او زامان لال
ووراجاقلار او یئکه بوینووا قاندال
قوراجاقلار یئکه تونقال یاناجاخسان
نه قدر مال کی ییغیبسان داناجاخسان
نه قدر حقه گیریبسن هامیینی آختاراجاخسان
ییخیلیب یالواراجاخسان، اؤپه جکسن اولارین ال آیاغیندان
توتاجاخسان بالاغیندان دئیه جکسن کی ایلاهی
بو گوناهی ائله ین من، بونو اینسان ائله مزدی
نه ده حیوان ائله مزدی، نیه کی من ائله دیم ملته شیطان ائله مزدی
چکرک اه، دئیه جکسن منی قایتار گئری آللاه
ائله ییم نفسیمی اصلاح، دئیه جکلر: داها گئجدی بو عؤمور مدتی کئچدی
بونو دونیادا ائده یددین، ابدی نورا گئده یدین
توتاجاخلار او یالانچی که کولوندن ائله محکم
سورویوب آتشه دوغرو آتاجاخلار، چکسن غم
دئیه جکلر: سنه دور دائمی مسکن ، بو جهنم بنی آدم
بونو یازدیم « شعرا» سوره سینین حقین ادا ائتمه ک اوچون منی
دوشونن، درک ائده سن سن، جمعیت له برابر اولاسان تن
رسول الله دا قیامت ده ، بویورسون حاجی ائلشن سنه احسن
بورادیر حقی دئین بنده لره دائمی مسکن
بویورون جنت اعلایه بو بو اوزدن
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab